Štev.: 900-286/2011-2

Datum: 22.1.2012

# 

# Z A P I S N I K

10. seje Sveta Četrtne skupnosti Golovec, ki je bila v sredo 11.1.2012 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleš Dakić, Gregor Feist, Viljem Klemenc, Aleš Kužnik, Igor Pigac, Zina Rodman in Danijel Ljubo Žitnik

**OPRAVIČENO ODSOTNI**: Ida Krušič Smrekar (svetovalna delavka OŠ KDK)

**OSTALI PRISOTNI**: Vojko Vavpotič (direktor JZ Mladi zmaji), Karmen Vergolin (svetovalna delavka OŠ Božidarja Jakca), Majda Cestnik in Vesna Stojanović, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil svet sklepčen in je lahko pričel z delom. Predsednik Sveta je zaradi vabljenih k 3. točki dnevnega reda predlagal zamenjavo 2. in 3. točke.

Nato je dal na glasovanje naslednji predlog **DNEVNEGA REDA:**

1. Potrditev zapisnika 9. seje sveta Četrtne skupnosti Golovec
2. Predstavitev četrtnih mladinskih centrov (Vojko Vavpetič, JZ Mladi zmaji)
3. Pobude in predlogi članov sveta in občanov ČS Golovec
4. Razprava o prioritetah ČS Golovec za mandat 2011-2014
5. Razprava o izgradnji športnega centra v Štepanjskem naselju
6. Izvrševanje finančnega načrta ČS Golovec za leto 2012
7. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 9. SEJE SVETA ČETRTNE SKUPNOSTI GOLOVEC**

Gradivo so člani Sveta prejeli z vabilom za sejo.

Na predlog zapisnika (sklep 2/9) je pripombo podala podpredsednica Sveta Zinka Breskvar. Pojasnila je, da je predlagala postavitev dodatne ulične razsvetljave pri objektu Krožna pot 9c in proučitev možnosti širitve ceste Krožna pot v celoti.

Drugih pripomb na predlog zapisnika ni bilo in predsednik Sveta je dal na glasovanje

**PREDLOG SKLEPA 1/10:**

**Svet Četrtne skupnosti Golovec potrjuje zapisnik 9. seje Sveta ČS Golovec z upoštevanjem pripombe podpredsednice Sveta Zinke Breskvar. Predlog sklepa 2/9 se ustrezno popravi in doda ločen sklep, ki glasi: »ČS Golovec pristojnemu oddelku mestne uprave MOL predlaga proučitev možnosti širitve cestišča na ulici Krožna pot v celoti«**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**PREDSTAVITEV ČETRTNIH MLADINSKIH CENTROV**

Uvodoma je predsednik pozdravil vabljene k tej točki dnevnega reda, Vojka Vavpotiča, direktorja JZ Mladi zmaji in Karmen Vergolin, svetovalno delavko OŠ Božidarja Jakca ter opravičil odsotnost Ide Krušič Smrekar, svetovalne delavke OŠ KDK in navzoče seznanil z vsebino dopisa OŠ KDK glede potrebe po ustanovitvi četrtnega mladinskega centra v Štepanjskem naselju. Nato je besedo predal Vojku Vavpotiču, ki je predstavil delovanje četrtnih mladinskih centrov v MOL:

- četrtni mladinski centri delujejo v okviru JZ mladi zmaji,

- v MOL trenutno delujejo na štirih lokacijah (Zalog, Bežigrad, Šiška in Črnuče) in imajo v

vsakem od njih zaposlena dva strokovno usposobljena koordinatorja,

- centri mladim ponujajo brezplačne dejavnosti in storitve (izobraževanje, druženje, izleti,

uporaba računalnikov, učna pomoč…)

- pri svojem delovanju se centri povezujejo z lokalno skupnostjo, OŠ v okolici, centri za

socialno delo, policijo….

Svetovalna delavka OŠ Božidarja Jakca, Karmen Vergolin je povedala, da podobno kot OŠ KDK tudi na njihovi šoli močno podpirajo aktivnosti za ustanovitev četrtnega mladinskega centra.

**Po razpravi je dal predsednik Sveta na glasovanje PREDLOG SKLEPA 2/10 :**

**Svet ČS Golovec se je seznanil s predstavitvijo direktorja JZ Mladi zmaji o delovanju četrtnih mladinskih centrov v MOL in**

**- Ogled enega izmed četrtnih mladinskih centrov, ki se ga udeležijo predstavniki**

**Sveta ČS Golovec,**

**- proučitev možnosti začasne rešitve za delovanje ČMC v okviru OŠ Božidarja Jakca**

**in OŠ KDK (razgovor Vojka Vavpotiča/direktor JZ Mladi zmaji in Aleša Dakića/predsednik Sveta ČS Golovec z ravnateljicama obeh OŠ)**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD3**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda občana-varna šolska pot**

Predsednik Sveta je člane seznanil z vsebino pobude:

- zaris talne označbe pri Bizoviški 35

- postavitev prometne signalizacije na postajališču šolskega kombija (Bizoviška cesta-smer

proti cerkvi)

Predsednik Sveta je dal na glasovanje **PREDLOG SKLEPA 3/10 :**

**Svet ČS Golovec se je seznanil s pobudo občana………… in v celoti podpira predloge prometnih ureditev za povečanje varnosti pešcev v naselju Bizovik. Predloge posreduje pristojnemu oddelku MU MOL:**

**- zaris talne označbe pri Bizoviški 35;**

**- postavitev prometne signalizacije na postajališču šolskega kombija (Bizoviška**

**cesta-smer proti cerkvi);**

**- zaris prehoda za pešce v križišču Hruševske ceste in Ceste v Bizovik (Pednarca)**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**2. Pobuda ČS Vič – kazni za kolesarje**

Predsednik Sveta je člane seznanil z vsebino pobude ČS Vič, ki je bila posredovane vsem ČS.

Po razpravi je dal predsednik Sveta na glasovanje **PREDLOG SKLEPA 4/10:**

**Svet ČS Golovec podpira pobudo ČS Vič, obenem meni, da morajo tudi kolesarji upoštevati druge udeležence v prometu (uporaba opozorilnih signalov, počasnejša vožnja in izogibanje vožnji po coni za pešce…)**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 9 članov sveta.

**Sklep je bil sprejet.**

**3. Pobuda občanov – ureditev prometne infrastrukture in prometne signalizacije na Štepanjskem nabrežju**

Predsednik Sveta je člane seznanil z vsebino pobude občanov……………………..:

- onemogočanje parkiranja na parceli št. 340/2 k.o. Štepanja vas v lasti MOL

- postavitev prometnih znakov za neprednostne ulice in za omejitev hitrosti

**PREDLOG SKLEPA 5/10 :**

**ČS Golovec po predhodni proučitvi situacije na pristojne oddelke MU MOL posreduje predloge za ureditev stanja parcele št. 340/2 k.o. Štepanja vas in za postavitev cestno-prometne signalizacije na Štepajskem nabrežju.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**4. Pobude podpredsednika Sveta Viljema Klemenca**

Podpredsednik Sveta Viljem Klemenc je opozoril ne negativne posledice spremembe režima odvoza kosovnih odpadkov, listja in zelenega odreza (povečano število črnih odlagališč, neočiščene javne površine). Polega tega je izpostavil absurdno situacijo, ko morajo občani, ki počistijo listje in zberejo na kup, sami plačati stroške odvoza. Glede na to, da se na ta način spodbuja efekt prostih jezdecev (free riders), sedanji režim ne more biti ustrezna rešitev.

**PREDLOG SKLEPA 6/10:**

**Svet ČS Golovec pristojnemu oddelku MU MOL in JP Snaga predlaga, da se zagotovi brezplačni odvoz listja, vejevja, zelenega odreza in kosovnih odpadkov, kot je to potekalo pred uveljavitvijo novega režima. Obenem ČS Golovec poziva MOL, da na zemljiščih v njeni lasti poskrbi za vzdrževanje, urejanje in odvoz listja.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**5. Pobude članice Sveta Zine Rodman**

Članica Sveta Zina Rodman je opozorila na naslednje težave v okolici trgovine TUŠ:

* prosjačenje in nadlegovanje kupcev
* zlivanje odpadne vode iz mesnice na parkirišče za trgovino TUŠ
* povečan hrup prezračevalnega sistema trgovine.

**PREDLOG SKLEPA 7/10 :**

**Svet ČS Golovec trgovino TUŠ opozori na naslednje težave in jih pozove k ustreznim ukrepom:**

* prosjačenje in nadlegovanje kupcev
* zlivanje odpadne vode iz mesnice na parkirišče za trgovino TUŠ
* povečan hrup prezračevalnega sistema trgovine.

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**6. Pobude člana Sveta Gregorja Feista**

\*Član Sveta Gregor Feist je opozoril, da športno igrišče na Steletovi ulici vedno več lastnikov psov uporablja za sprehajališče pri čemer ne upoštevajo predpisov o pobiranju pasjih iztrebkov.

**PREDLOG SKLEPA 8/10:**

**Svet ČS Golovec pozove Inšpektorat MOL, da poostri nadzor v jutranjih urah, ko je število sprehajalcev s psi največje in tudi ustrezno ukrepa.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

\*Podal je tudi predlog za bolj pogosto praznjenje zabojnikov za ločeno zbiranje odpadkov na Štepanjski cesti ali postavitev dodatnega ekološkega otoka v bližini.

**PREDLOG SKLEPA 9/10:**

**Svet ČS Golovec na JP Snaga posreduje predlog bolj pogosto praznjenje zabojnikov za ločeno zbiranje odpadkov na Štepanjski cesti ali postavitev dodatnega ekološkega otoka v bližini.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**7. Pobuda člana Sveta Aleša Kužnika**

Član Sveta Aleš Kužnik je člane Sveta seznanil, da so bili pri objektu Jakčeva 38 (dovozna pot) na zelenem otoku odstranjeni količki in predlaga, da se ponovno postavijo.

**PREDLOG SKLEPA 10/10 :**

**Svet ČS Golovec pristojnemu oddelku MOL predlaga, da se na zelenem otoku ob dovozni poti Jakčeve 30-38 (pri objektu številka 38) namesto količkov zasadi živa meja.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**8. Pobuda podpredsednika Sveta Aleksandra Brezigarja**

Podpredsednik Sveta Aleksander Brezigar je opozoril, da se na parkirišču ob Pesarski cesti (uvoz proti Domu starejših občanov) ob požiralniku meteorne vode nahaja že precej velika luknja zaradi vdrtega asfalta.

**PREDLOG SKLEPA 11/10:**

**Svet ČS Golovec strokovno službo SLS MOL pooblašča, da obvestilo s prošnjo za sanacijo vnese v program Odseka za vzdrževanje OGDP MOL**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**9. Onesnaževanje potoka ob Litijski**

Predsednik Sveta je člane seznanil z vsebino pobude, ki so jo na ČS posredovali »stanovalci ob potoku«. Opozarjajo na onesnaženost potoka in pojav podgan.

**PREDLOG SKLEPA 12/10:**

**Svet ČS Golovec s situacijo seznani Inšpektorat MOL in predlaga, da preveri situacijo na terenu in po potrebi ustrezno ukrepa.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD4**

**RAZPRAVA O PRIORITETAH ČS GOLOVEC ZA MANDAT 2011-2014**

Gradivo so člani Sveta prejeli na 9. Seji.

V razpravi so bili podani naslednji predlogi:

- pod 2. točko naj se uvrsti »razstava o zgodovini delovanja ŠD Golovec«

- pod 4. točko naj se uvrsti »ureditev območja za pešce-Jakčeva ulica« po zgledu centra

mesta

- pod točkami 3, 4 in 5 naj se črta beseda »začetek« in besedilo ustrezno prilagodi

- priprava načrta za realizacijo prioritet.

**PREDLOG SKLEPA 13/10:**

**Svet ČS Golovec potrjuje predlog prioritet ČS Golovec za mandat 2011-2014 in se dopolni s predlogi podanimi v razpravi.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD5**

**RAZPRAVA O IZGRADNJI ŠPORTNEGA CENTRA V ŠTEPANJSKEM NASELJU**

Gradivo so člani Sveta prejeli na 9. seji.

Člani sveta na gradivo niso imeli pripomb.

**PREDLOG SKLEPA 14/10:**

**ČS Golovec podpira izgradnjo športnega centra v Štepanjskem naselju.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD6**

**IZVRŠEVANJE FINANČNEGA NAČRTA ČS GOLOVEC ZA LETO 2012**

Predsednik Sveta je poudaril, da je bil finančni načrt ČS Golovec za leto 2012 sprejet že lansko leto, za izvajanje programov in projektov glede izvrševanja finančnega načrta pa je potrebno sprejeti izvedbeni načrt. Vsem društvom,organizacijam, ustanovam z območja ČS bo ČS Golovec poslala poziv za posredovanje predlogov programov, ki jih bodo izvajali v letu 2012 (predlogi morajo vsebovati terminski načrt izvedbe in finančno ovrednotenje).

V nadaljevanju je predsednik Sveta tudi povedal, da društva za svoje delovanje potrebujejo prostore in določene aktivnosti bi lahko imele finančne posledice tudi za ČS Golovec.

V skladu z novim Pravilnikom o kriterijih in načinu uporabe prostorov za delovanje ČS (v veljavi od 1.1.2012) imajo prednost uporabe prostorov društva, katerih aktivnosti sovpadajo s programom in cilji ČS.

**AD7**

**RAZNO**

Predsednik Sveta je člane obvestil, da se je udeležil javne razprave o predlogu Prometne politike MOL, ki je potekala v torek, 10.1.2012. Povedal je, da nova prometna politika uvaja načela trajnostne mobilnosti v mestih, katere cilj je zagotoviti čim večjo dostopnost in nadomestiti obstoječi prometni sistem z energetsko bolj učinkovitimi, prostorsko manj potratnimi in okoljsko manj škodljivimi oblikami prometa podobno kot so to storila že nekatera mesta na svetu. Pripombe na predlog je možno posredovati do 31.1.2012. Poudaril je, da je bila razprava zelo koristna in informativna, zato je Svetu predlagal, da na eno izmed naslednjih sej povabi podžupana MOL, prof. Janeza Koželja, da predstavi novo prometno politiko MOL. Predlagal je še, da v tem kontekstu Svet ČS Golovec organizira okroglo mizo na temo trajnostne mobilnosti.

**Dnevni red je bil izčrpan in predsednik je sejo zaključil ob 20.00 uri.**

Zapisala: Aleš Dakić

Vesna Stojanović Predsednik sveta

Četrtne skupnosti Golovec